Usbekistantid

Usbekistantid er standard-tidssonen i Usbekistan. Den ligger 5 timer foran UTC, det vil si tidsavvik UTC+5. Usbekistan bruker ikke sommertid, til tross for konstant debatt hvorvidt det burde innføres.

Før Sovjetunionen gikk i oppløsning var det to tidssoner i Usbekistan. I sovjettiden besto de fleste tidssonene i unionen  av sommertid om vinteren og dobbel sommertid om sommeren. Den vestlige delen av landet brukte Samarkandtid, som lå 5 hhv. 6 timer foran UTC. Den østlige delen brukte Tasjkenttid 6 hhv. 7 timer foran UTC. I 1991 ble ikke klokkene stilt framover om våren, slik at det den påfølgende sommeren kun ble brukt enkel sommertid. Samme høst ble det innført en enhetlig tidssone på 5 timer foran UTC.

Referanser 

Tidssoner
Usbekistan